Guud/Bääd: Edgar Savisaare liigne tagasihoidlikkus0
Suure mehe pisarad: Ja nüüd tõstavad käe need, kellel ei läinud silm märjaks ja südame alt soojaks, kui meie kuulsaim sumomaadleja Baruto Jaapanis dogi-mõõtu karikat vastu võttes pisarad valla lasi, jaapani keeles ema ja abikaasat tänas, seda kõike oma tagasihoidlikul maapoisi moel. Küünikud, heldige!
Hans ja Franz taas vallalised: Oma rindadele mehenimed andnud Saksa supermodell Heidi Klum ja poplaulja Seal Henry Olusegun Olumide Adeola Samuel lahutavad abielu. Kuhu viib Hansu ja Franzu tee?
Saarekillerile oma haigla: Kõigi tervisega kimpus olevate inimeste suureks nördimuseks on meieni jõudnud uudis, et Breivik võib saada enda isikliku haigla, kus hospitaliseeritult turvaliselt viimsetpäeva oodata. Tavainimene oodaku järjekorras, tassigu alpikannipotte ja Laima komme edasi.